|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 15/06/2023

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει την βαθύτατη θλίψη του για την εγκληματική ναυτική τραγωδία που συντελέστηκε στα νερά του Ιονίου Πελάγους. Ανοιχτά της Πύλου, δεκάδες συνάνθρωποί μας, πνίγηκαν ρισκάροντας τα πάντα για μια καλύτερη ζωή.

Στοιβαγμένοι ο ένας πάνω στον άλλον, με μοναδικό εφόδιο την ελπίδα, βυθίστηκαν, εγκλωβισμένοι στα αμπάρια του δουλεμπορικού, θύματα των κυκλωμάτων διακινητών.

Ο θάνατος δεν συνηθίζεται. Οι φωνές που ζητούν σεβασμό στην ανθρώπινη ζωή και τιμωρία των εγκληματιών που πνίγουν μετανάστες δεν πρέπει να σωπάσουν. Τόσο η Ελλάδα όσο και η Ευρωπαϊκή Ένωση θα πρέπει να δράσουν άμεσα και να έχουν στο επίκεντρο των πολιτικών τους την προστασία της ανθρώπινης ζωής γιατί όσοι βρίσκουν πρόσφορο έδαφος στην εκμετάλλευση των προσφυγικών και μεταναστευτικών ροών, καραδοκούν.

Το ΕΚΑ εκφράζει την αλληλεγγύη του στους μετανάστες που αγωνίζονται να ξεφύγουν από έναν κόσμο φτώχειας και πολέμου. Στηρίζουμε κάθε κινητοποίηση διαμαρτυρίας που πραγματοποιείται κατά του εγκλήματος και υπέρ της ανθρωπιάς και της αλληλεγγύης.

**Το Δ.Σ.**